《贵溪有石相背而生俗名之背夫石余谓妻安背夫抑夫弃之耳易之曰夫弃石》
宋代·利登

双石巑岏倚云瘦，背立苍苍两成丑。不知底事忤夫君，千载春风不回首。

妾身虽弃妾不冤，混沌初开已相守。君兴蟠天云，妾亦助君去。

终当为霖九地回，白日昭昭此情傃。

作者简介：利登（生卒年不详）字履道，号碧涧，南城（今属江西）人，一说金川（今属四川）人。